CELEX: 32014R0075
Language: ro
Date: 2014-01-27 00:00:00
Title: Regulamentul de punere în aplicare (UE) nr. 75/2014 al Comisiei din 27 ianuarie 2014 de modificare a Regulamentului (CE) nr. 1184/2005 al Consiliului de impunere a anumitor măsuri restrictive specifice îndreptate împotriva anumitor persoane care obstrucționează procesul de pace și încalcă dreptul internațional în conflictul din regiunea Darfur din Sudan

29.1.2014   
            
            
               RO
            
            
               Jurnalul Oficial al Uniunii Europene
            
            
               L 26/2
            
         
      REGULAMENTUL DE PUNERE ÎN APLICARE (UE) NR. 75/2014 AL COMISIEI
   
   din 27 ianuarie 2014
   de modificare a Regulamentului (CE) nr. 1184/2005 al Consiliului de impunere a anumitor măsuri restrictive specifice îndreptate împotriva anumitor persoane care obstrucționează procesul de pace și încalcă dreptul internațional în conflictul din regiunea Darfur din Sudan
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1184/2005 al Consiliului din 18 iulie 2005 de impunere a anumitor măsuri restrictive specifice îndreptate împotriva anumitor persoane care obstrucționează procesul de pace și încalcă dreptul internațional în conflictul din regiunea Darfur din Sudan (1), în special articolul 9 alineatul (1) litera (a),
   întrucât:
   
               (1)
            
            
               Anexa I la Regulamentul (CE) nr. 1184/2005 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.
            
         
               (2)
            
            
               La 13 martie 2013, Comitetul pentru sancțiuni al Consiliului de Securitate al Organizației Națiunilor Unite (CSONU) a decis să modifice patru mențiuni din listă. În plus, la 4 septembrie 2013, Comitetul pentru sancțiuni al CSONU a decis să modifice o mențiune din listă.
            
         
               (3)
            
            
               Prin urmare, anexa I la Regulamentul (CE) nr. 1184/2005 ar trebui actualizată în consecință.
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1184/2005 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 ianuarie 2014.
      
         
            Pentru Comisie, pentru președinte
         
         
            Șeful Serviciului Instrumente de Politică Externă
         
      
   
   
      (1)  JO L 193, 23.7.2005, p. 9.
   
      ANEXĂ
      Anexa I la Regulamentul (CE) nr. 1184/2005 se modifică după cum urmează:
      
                  (1)
               
               
                  Mențiunea „Gaffar Mohammed Elhassan (alias Gaffar Mohmed Elhassan). Titlu: General maior. Funcția: Comandantul forțelor aeriene sudaneze în regiunea militară de vest. Data nașterii: 24.6.1953.” se înlocuiește cu următorul text:
                  „Gaffar Mohammed Elhassan (alias Gaffar Mohmed Elhassan). Data nașterii: 24.6.1952. Alte informații: (a) pensionat din armata sudaneză; (b) locuiește în El Waha, Omdurman, Sudan; (c) nr. cărții de identitate de fost militar: 4302.”
               
            
                  (2)
               
               
                  Mențiunea „Gabril Abdul Kareem Badri (alias Gibril Abdul Kareem Barey). Titlu: General. Funcția: Comandant șef al Mișcării Naționale pentru Reformă și Dezvoltare.” se înlocuiește cu următorul text:
                  „Gabril Abdul Kareem Barey [alias (a) Gibril Abdul Kareem Barey; (b) Tek]. Titlul: general. Funcția: comandant șef al Mișcării Naționale pentru Reformă și Dezvoltare (NMRD). Alte informații: locuiește în Tine, în partea sudaneză a graniței cu Ciad.”
               
            
                  (3)
               
               
                  Mențiunea „Șeic Musa HILAL. Alte informații: Șeful suprem al tribului Jalul din Darfurul de Nord.” se înlocuiește cu următorul text:
                  „Șeic Musa Hilal. Funcția: (a) membru al Adunării Naționale din Sudan; (b) consilier special la Ministerul Afacerilor Federale (numit în 2008 de către președintele Sudanului).”
               
            
                  (4)
               
               
                  Mențiunea „Adam Yacub SHANT. Alte informații: Comandantul Armatei de Eliberare a Sudanului” se înlocuiește cu următorul text:
                  „Adam Yacub Sharif [alias (a) Adam Yacub Shant; (b) Adam Yacoub]. Data nașterii: circa 1976. Alte informații: se presupune că a decedat la 7 iunie 2012.”